དེ་བས་ཨ་རིའི་སྟོབས་ཤུགས་ཨེ་ཤི་ཡ་ནས་ཕྱིར་འཐེན་བྱས་པ་དང་།རྒྱ་ནག་གིས་མངའ་ཁུལ་དེའི་འགོ་གཙོ་ཡོང་ཐབས་ཀྱི་འབད་རྩོལ་ལ་གྲུབ་འབྲས་མ་ཐོན་པ་ཡིན་ན།རྒྱ་ནག་མངའ་ཁུལ་གྱི་འགོ་གཙོར་མི་འགྱུར་བ་ཙམ་དུ་མ་ཟད།རྒྱ་ནག་དང་ཁྱིམ་མཚེས་རྒྱལ་ཁབ་དབར་ཟུག་ངུ་ཆེ་བའི་འཐབ་རྩོད་རྒྱུན་རིང་པོར་བྱེད་དགོས་བར་འགྱུར་སྲིད།ཁོང་ཚོའི་ནུས་ཤུགས་ང་ཚོས་མཐོང་གསལ་ལྟར་།གལ་སྲིད་སྟོབས་ཆེན་རྒྱལ་ཁབ་རྣམས་ཀྱིས་རྒྱ་ནག་ལ་ཁ་གཏད་གཅོག་རྒྱུ་གདམས་པ་ཡིན་ན་རྒྱ་ནག་ལ་ཨེ་ཤི་ཡ་དབང་འཛིན་བྱེད་ཐུབ་པའི་ནུས་ཤུགས་འདང་ངེས་མེད།ཨེ་ཤི་ཡ་མངའ་ཁུལ་འདི་མགྱོགས་མྱུར་ངང་སྟོབས་ཤུགས་ཆེ་བའི་མ་ལག་ཁྲོད་ཕྱོགས་མང་པོར་གྱེས་ཏེ་ཧ་ཅང་ཉེན་ཚབས་ཆེ་བའི་དམག་འཁྲུག་ནང་ཚུད་ཀྱི་རེད།དེ་བས་མངའ་ཁུལ་དེར་ཨ་མེ་རི་ཀའི་སྟོབས་ཤུགས་མངོན་གསལ་དོད་པོ་ཞིག་མེད་པ་ཡིན་ན་ཨེ་ཤི་ཡའི་མངའ་ཁུལ་དུ་མ་འོངས་ཞི་བདེ་དང་བརྟན་བརླིང་ཡོང་རྒྱུ་དེ་མཐོང་ཁག་པོ་རེད།